Liphyra

Liphyra er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i Sørøst-Asia.

Utseende 
Ganske store (vingespenn 60–85 millimeter) og kraftige dagsommerfugler. Liphyra brassolis er den største arten i den artsrike familien glansvinger (Lycaenidae). På farge er de brune eller oransje med svartbrune flekker.

Levevis 
Larvene er rovdyr som lever av maurlarver. Den største og vanligste arten, Liphyra brassolis, er knyttet til maurarten Oecophylla smaragdina, larvene lever inne i tuene til denne mauren. Den litt merkelige larven er flat og oval med en markert ytterrand, kan nærmest ligne på en liten skøyte- eller friidrettsbane sett ovenfra. Denne kroppsformen beskytter larvene mot maurenes angrep og finnes også hos andre insekter som snylter på maur, for eksempel hos blomsterflue-slekten Microdon.
De nyklekte, voksne sommerfuglene er dekket med løse, støvaktige skjell som trolig beskytter dem mot maurene.
De voksne sommerfuglene har reduserte munndeler og tar ikke næring til seg, men lever på fett som de har lagret fra larvetiden. Dette er svært uvanlig hos dagsommerfugler.

Utbredelse 
Slekten er utbredt i Sørøst-Asia og Australia.
Liphyra brassolis er utbredt fra India i vest til Australia i øst, mens de andre to artene bare lever på Ny-Guinea.

Systematisk inndeling 
 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 underfamilie Miletinae ([Liphyrinae])
 stamme Liphyrini
 slekt Liphyra Westwood, 1864
 Liphyra brassolis Westwood, 1864
 Liphyra castnia Strand, 1911
 Liphyra grandis Weymer, 1902

Kilder 
 www.funet.fi – Liphyra
 National Geographic Magazine - bilde av larven 
 Caterpillars of the World – Liphyra brassolis

Eksterne lenker 
 
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.

Glansvinger
Dyr formelt beskrevet i 1864
Dyr formelt beskrevet av John Obadiah Westwood